Matias Johan Torheim

Matias Johan Torheim (født 6. januar 1887 i Vik i Kvæfjord, død 29. september 1969) var en norsk gårdbruker og politiker. Han representerte Bondepartiet på Stortinget i perioden 1931–1933. Han var da medlem av kirke- og skolekomiteen.

Han var medlem av Kvæfjord herredsstyre fra 1913, hvor han ble valgt til varaordfører i 1916 og gjenvalgt i 1919. Han var ordfører fra 1922 til 1928, med gjenvalg i 1925.

Han hadde verv i Bondepartiets landsstyre, i tillegg til enkelte mindre, offentlige verv, og han var formann i Troms Sildfiskerlag, Nord-Norges Meierilag og Nord-Norges Salgslag.

Torheim drev farsgården i Vik fra 1919, og hadde siden konfirmasjonsalderen deltatt i sildefisket. Han ble senere notbas og disponent for Voktor og Vik notlag. Utdannelsen hans var fra Lofoten og Vesterålens folkehøyskole (1904–1905) og Nordlands amts landbruksskole (1908–1910).

Fra august 1942 var han medlem av Nasjonal Samling. For dette ble han i 1946 dømt til blant annet ett års fengsel. Han fortalte selv at han møtte Vidkun Quisling som stortingsrepresentant, og beundret «denne kunnskapsrike og erfarne person».

 Referanser 

 Eksterne lenker 


Kategori:Stortingsrepresentanter for Troms
Kategori:Stortingsrepresentanter 1931–1933
Kategori:Ordførere i Kvæfjord
Kategori:Personer fra Kvæfjord kommune
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen